**POSTUPAK OBRANE ZAVRŠNOG I DIPLOMSKOG RADA**

Upute za studente

**Prije obrane**

Student piše završni/ diplomski rad uz konzultacije s mentorom. Nakon što mentor u suglasnosti s članovima povjerenstva odobri rad studentu, student računalom ispunjava obrazac prijave, koji je dostupan [ovdje](https://anglistika.unizd.hr/novosti-na-odjelu/view/artmid/18274/articleid/41374/obavijest-o-obranama-zavr%c5%a0nih-i-diplomskih-radova). Ispunjeni obrazac student šalje e-mailom u tajništvo Odjela najmanje tjedan dana prije obrane zajedno s preslikom indeksa (ako ima indeks).

Mentor obavještava studenta o načinu i terminu obrane.

Student se preko Studomata prijavljuje na obranu za kolegij „Završni rad“ /"Diplomski rad".

**Nakon obrane**

Mentor daje studentu potvrdu za predaju digitalnog i tiskanog primjerka završnog/diplomskog rada.

Studentima preddiplomskog studija uplatnicu za promociju izdaje tajnica A1 studija. Ukoliko je Anglistika A1 studij, uplatnicu zatražite putem e-maila: [nburcul@unizd.hr](mailto:nburcul@unizd.hr).

Studentima diplomskog studija uplatnicu izdaje referada.

U roku od dva tjedna, studenti trebaju dostaviti (poštom) u referadu CD**\***, tvrdi uvez rada i sve popratne obrasce koji mogu biti u digitalnom obliku (potpisano i skenirano u pdf-u) poslani u referadu e-mailom voditeljici Meri Lukić (mmirkovi@unizd.hr). Zbog trenutne epidemiološke situacije, indeks nije potrebno slati u referadu nakon obrane. Referada šalje studentu potvrdu o diplomiranju.

\*Prema novim uputama iz sveučilišne knjižnice od 8. lipnja 2020, rad na CD-u mora biti snimljen u dva formata – kao word i PDF dokument.

Adresa referade za slanje poštom:

Sveučilište u Zadru

Ured za preddiplomske i diplomske studije

Ruđera Boškovića 5/III

HR - 23 000 Zadar